Source: https://www.retel.sk/33/povinnost-odviest-dph-z-uhradenej-platby-za-dodavku-tovaru-s-instalaciou-a-montazou-v-roku-2018-uniqueidmRRWSbk196FPkyDafLfWADfPveB-FdK1gdEjbrcotwnEatXgTELepA/?uri_view_type=4
Timestamp: 2019-03-19 10:02:56+00:00

Document:
Povinnosť odviesť DPH z uhradenej platby za dodávku tovaru s inštaláciou a montážou v roku 2018 | Retel
Povinnosť odviesť DPH z uhradenej platby za dodávku tovaru s inštaláciou a montážou v roku 2018
23.10.2018, Ing. Ivana Glazelová, Zdroj: Verlag Dashöfer
2018.10.1.6 Povinnosť odviesť DPH z uhradenej platby za dodávku tovaru s inštaláciou a montážou v roku 2018
Daňová povinnosť pri vopred prijatých platbách je upravená v § 19 ods. 4 zákona č. 222/2004 Z. z.. Podľa § 19 ods. 4 zákona č. 222/2004 Z. z., ak je platba prijatá pred dodaním tovaru alebo služby, daňová povinnosť vzniká z prijatej platby dňom prijatia platby.
Ak je časť platby za dodanie tovaru alebo služby uskutočnená pred ich dodaním, potom pri samotnom dodaní tovaru alebo služby vznikne platiteľovi dane daňová povinnosť podľa § 19 ods. 1 alebo ods. 2 zákona č. 222/2004 Z. z. len z rozdielu medzi dohodnutou celkovou cenou plnenia a zaplatenou platbou pred dodaním tovaru alebo služby, pri ktorej už daňová povinnosť vznikla z dôvodu prijatia platby pred ich dodaním.
Podľa § 19 ods. 4 zákona č. 222/2004 Z. z. z dôvodu prijatia platby pred dodaním tovaru alebo služby daňová povinnosť vznikne len v tom prípade, ak sa platba vzťahuje na konkrétnu dodávku tovaru alebo na konkrétne poskytnutie služby.
Ak je dodanie tovaru spojené s inštaláciou alebo montážou dodávateľom alebo na jeho účet, je miestom dodania tovaru miesto, kde je tovar inštalovaný alebo zmontovaný (§ 13 ods.1 písm. b) zákona č. 222/2004 Z. z.). Toto ustanovenie sa uplatní v prípade, keď dodávateľ dodáva tovar spolu s montážou alebo inštaláciou. Ak by dodávateľ dodal len tovar a službu si objednal prijímateľ tovaru u inej osoby, v tomto prípade sa tovar zdaňuje osobitne podľa ustanovenia pre dodanie tovaru a dodanie služby (montáž a inštalácia) sa zdaňuje podľa ustanovenia pre zdanenie služby.
Ide o prípad, keď zahraničná osoba, neregistrovaná pre daň v tuzemsku, dodáva tovar spojený s inštaláciou alebo montážou vykonanou dodávateľom alebo na jeho účet s miestom dodania v tuzemsku (§ 13 ods.1 písm. b) zákona č. 222/2004 Z. z.) a povinnosť platiť daň v tuzemsku sa prenáša na príjemcu tovaru (§ 69 ods. 2 zákona č. 222/2004 Z. z.).
Podnikateľ ABC s.r.o. v SR, neregistrovaný pre daň v tuzemsku, si objednal od rakúskej firmy R, identifikovanej pre daň v Rakúsku a neregistrovanej pre daň v tuzemsku, dodanie stroja vrátane jeho montáže v sume 50 000 eur bez DPH.
Stroj bol dopravený z Rakúska na územie SR a aj zmontovaný rakúskou firmou v priestoroch výrobnej haly podnikateľa ABC.
Podnikateľovi ABC vznikla daňová povinnosť v zmysle § 19 ods. 4 zákona č. 222/2004 Z. z. v mesiaci september 2018 v rozsahu ním zaplatenej platby (poznámka: Ak by spoločnosť ABC, s. r. o., bola platiteľom DPH podľa § 4 zákona č. 222/2004 Z. z. mala by nárok aj na uplatnenie odpočtu DPH na vstupe podľa § 49 až § 51). V daňovom priznaní podanom za mesiac september 2018 prizná a odvedie daň v sume (25000 x 20%) 5 000 eur (poznámka: keďže spoločnosť ABC, s.r.o. nie je platiteľom DPH, má len povinnosť platiť DPH podľa § 69 ods. 2 a § 78 ods. 3 zákona č. 222/2004 Z. z.. Dňom dodania stroja, 10.10.2018 podnikateľovi A vzniká daňová povinnosť podľa § 19 ods.1 zákona č. 222/2004 Z. z. v rozsahu platby, ktorú po odpočítaní zálohovej platby požaduje od neho zaplatiť dodávateľ (50000-25000 zaplatená záloha). Podnikateľ A je povinný podať daňové priznanie za kalendárny mesiac október 2018 a má povinnosť aj daň v sume 5 000 eur zaplatiť v termíne podľa § 78 ods. 3 zákona č. 222/2004 Z. z..
S inštaláciou a montážou sa stretneme aj v § 69 ods. 12 písm. j) zákona č. 222/2004 Z. z.
Novelou zákona č. 268/2015 Z. z. sa s účinnosťou od 1.1.2016 rozšíril mechanizmus prenesenia daňovej povinnosti na:
2. dodanie stavby alebo časti stavby na základe zmluvy o dielo alebo inej obdobnej zmluvy (§ 8 ods. 1 písm. b) zákona č. 222/2004 Z. z.),
Miesto dodania tovaru s montážou alebo inštaláciou je v tom štáte, kde sa montáž tovaru alebo inštalácia tovaru fyzicky uskutočňuje a daňová povinnosť vzniká dňom, kedy kupujúci nadobudne právo nakladať s tovarom ako vlastník). Ak je inštalácia alebo montáž prácou, resp. výkonom uvedeným v kóde 41 až 43 CPA, platiteľ dane na celé plnenie, t. j. aj na samotné dodanie tovaru, uplatní prenos daňovej povinnosti.
Stavebné práce, ktoré podliehajú prenosu daňovej povinnosti, nie sú menovite vymenované v § 69 ods. 12 písm. j) zákona č. 222/2004 Z. z.
41 – Budovy a výstavba budov (skupiny: bytové budovy, nebytové budovy, práce na stavbe bytových a nebytových budov – nové diela, rozširovanie pôvodných stavieb, práce na úpravách a renováciách).
42 – Stavby a práce na stavbe inžinierskych stavieb (skupiny: cesty a železnice, práce na stavbe ciest a železníc, výstavba a práce na stavbe inžinierskych sietí, ostatné projekty inžinierskych stavieb a práce na stavbe ostatných projektov inžinierskych stavieb).
Podľa § 69 ods. 12 písm. j) zákona č. 222/2004 Z. z.platiteľ, ktorý je príjemcom plnenia od iného platiteľa, je povinný platiť daň vzťahujúcu sa na dodanie stavebných prác vrátane dodania stavby alebo jej časti na základe zmluvy o dielo alebo inej obdobnej zmluvy, ktoré patria do sekcie F klasifikácie CPA a dodanie tovaru s inštaláciou alebo montážou, ak inštalácia alebo montáž je stavebnou prácou, ktorá patrí do sekcie F klasifikácie CPA (ďalej len stavebné práce).
Platiteľ, ktorému vznikla povinnosť platiť daň podľa § 69 ods. 12 písm. j) zákona č. 222/2004 Z. z., si môže ním uplatnenú daň (ktorú si sám vypočítal) odpočítať v daňovom priznaní k DPH pri splnení podmienok:
- § 49 ods. 1 zákona o DPH, podľa ktorého právo odpočítať daň z tovaru alebo zo služby vzniká platiteľovi v deň, keď pri tomto tovare alebo službe vznikla daňová povinnosť,
- § 49 ods. 2 zákona o DPH, podľa ktorého platiteľ môže odpočítať od dane, ktorú je povinný platiť, daň z tovarov a služieb, ktoré použije na dodávky tovarov a služieb ako platiteľ s výnimkou odsekov 3 a 7,
- § 49 ods. 2 písm. b) zákona o DPH, podľa ktorého platiteľ môže odpočítať daň, ak je daň ním uplatnená z tovarov a služieb, pri ktorých je povinný platiť daň podľa § 69 ods. 2 až 4, 7 a 9 až 12,
- § 51 ods. 1 písm. b) zákona o DPH, podľa ktorého právo na odpočítanie dane môže byť uplatnené, ak pri odpočítaní dane je daň uvedená v záznamoch podľa § 70 zákona o DPH,
- § 51 ods. 2 zákona o DPH, podľa ktorého odpočítanie dane podľa § 49 ods. 2 písm. b) zákona o DPH platiteľ dane – príjemca vykoná najskôr v zdaňovacom období, v ktorom právo na odpočítanie dane vzniklo (t. j. najskôr v zdaňovacom období, v ktorom vznikla daňová povinnosť) a najneskôr v poslednom…

References: § 19
 § 19
 § 19
 § 19
 § 19
 § 4
 § 49
 § 51
 § 69
 § 78
 § 19
 § 78
 § 69
 § 69
 § 69
 § 69
 § 49
 § 49
 § 49
 § 69
 § 51
 § 70
 § 51
 § 49